|  |  |
| --- | --- |
|  | Por samtitola artikolo vidu la paĝon Waldshut (stacidomo). |

**Waldshut-Tiengen** (germana nomo, alemane *Waldshuet-Düenge*) estas urbo en Germanio. Ĝi troviĝas en la samnoma distrikto Waldshut, en la Regiono Alta Rejno-Konstanca Lago kaj en la distriktaro Freiburg de la federacia lando Baden-Virtembergo, kaj estas la administra centro de la distrikto. Fine de decembro 2022 la komunumo havis 24 605 loĝantojn.

Geografio
---------

Waldshut-Tiengen situas ĉe la norda bordo de la rivero Rejno, kiu formas tie la landlimon kun Svislando.

Trafiko
-------

Waldshut-Tiengen situas unuflanke ĉe trajnlinio de Germana Fervojo de Ŝafhaŭzo al Bazelo Badena Stacidomo kaj aliflanke estas la finhaltejo de trajnlinio de la svisa kompanio THURBO tra Bad Zurzach, Eglisaŭ, Bülach, Embrach-Rorbas al Vinterturo.

Historio
--------

Ĝis la jaro 1803 la urbo *Waldshut* apartenis al la habsburgaAŭstrio kaj *Tiengen* estis la sidejo de la kampargrafoj de Klettgau. En la jaro 1410 la grafejo transiris per edziĝo unue al la grafoj de Sulz. Post la elmortiĝo de ties viraj familianoj en la jaro 1687 ĝi fariĝis per edziĝo posedaĵo de la princoj de Schwarzenberg. La municipo *Gurtweil* unue apartenis al la Princabatejo Sankt-Galo, poste al la Monaĥejo Rejnaŭo, kaj ek e la 30-jara Milito al la Monaĥejo Sankt-Blazio.

Dum la Milito de Waldshut en la jaro 1468 Tiengen estis konkerita de la Svisa Ĵurkomunumo, dum la urbo Waldshut estis sieĝita kaj parte detruita. Laŭ la legendo la fraŭloj de Waldshut post plursemajna sieĝo nutregis sian lastan virŝafon kaj promenigis ĝin sur la urba muro, kio konvinkis la svisojn fini la sieĝon. Okaze de la preĝejbenfesto de Waldshut oni ĉiujare rememoras tiun eventon.

En la jaro 1805 Waldshut fariĝis parto de Baden-Virtembergo kaj parto de distrikto, kies sidejo dum la jaroj plurfoje ŝanĝiĝis, ĝis ĝi fariĝis en la jaro 1939 la distrikto Waldshut, kiu per la reformo de 1973 estis grandigita al ĝis aktuala grandeco.

Ankaŭ Tiengen en la jaro 1806 estis aligita al Baden-Virtembergo. Kadre de la komunumreformo de 1975 Tiengen estis kunigita kun Waldshut al la nova urbo Waldshut-Tiengen, kiu tiel nun superas la limon de 20 000 loĝantoj kaj atingis kun efiko de la 1-a de julio 1976 la rangon de granda distrikturbo.

Gefiloj
-------

* Franziskus Maria vom Kreuze Jordan, ordenfondinto kaj romkatolika pastro (kvartalo Gurtweil)

Vidu ankaŭ
----------

* Waldshut (stacidomo)

Eksteraj ligiloj
----------------

* Oficiala retejo de la urbo Waldshut-Tiengen

Malnova urbocentro de Waldshut
Kastelo Tiengen

* Kategorio Waldshut-Tiengen en la Vikimedia Komunejo (Multrimedaj datumoj)


|  |  |  |  |
| --- | --- | --- | --- |
| 

| v • d • rurbaj kaj neurbaj komunumoj en la distrikto Waldshut |
| --- |
| Albbruck | Bad Säckingen | Bernau im Schwarzwald | Bonndorf im Schwarzwald | Dachsberg (Südschwarzwald) | Dettighofen | Dogern | Eggingen | Görwihl | Grafenhausen | Häusern | Herrischried | Höchenschwand | Hohentengen am Hochrhein | Ibach | Jestetten | Klettgau | Küssaberg | Lauchringen | Laufenburg | Lottstetten | Murg | Rickenbach | St. Blasien | Stühlingen | Todtmoos |Ühlingen-Birkendorf | Waldshut-Tiengen | Wehr | Weilheim | Wutach | Wutöschingen | blazono de la distrikto Waldshut |

 |


|  |  |
| --- | --- |
| Bibliotekoj | * PeEnEo: 186789
* GND: 4064421-2
* LCCN: n89146547
* VIAF: 172458802
* SUDOC: 145073653
* BNF: 14617036n
 |